ନୂଆଦିଲ୍ଲୀ : ଭାରତ ପ୍ରତି ପାକିସ୍ତାନ ଶତ୍ରୁତା ମନୋଭାବ ପ୍ରଦର୍ଶନ କରିଆସୁଥିବା ବେଳେ ଭାରତ ବନ୍ଧୁତାର ହାତ ବଢାଇ ଚାଲିଛି। ସୋମବାର ଭାରତ ସେନାର କାର୍ଯ୍ୟ ପାକିସ୍ତାନ ସହ ବନ୍ଧୁତାର ସମ୍ପର୍କ ସ୍ଥାପନ ଦିଗରେ ଆଉ ଏକ ପ୍ରୟାସ ମନେ ହୋଇଛି। ବନ୍ଧୁତାର ହାତ ବଢାଇବାର ପ୍ରୟାସ କ୍ରମରେ ଭାରତ ସେନା ନିୟନ୍ତ୍ରଣ ରେଖା (ଏଲଓସି) ଅତିକ୍ରମ କରି ଭାରତ ମଧ୍ୟକୁ ଚାଲିଆସିଥିବା ପାକିସ୍ତାନର ଦୁଇ ନାବାଳିକାଙ୍କୁ ଉପହାର ଓ ମିଠା ସହିତ ସ୍ବଦେଶକୁ ଫେରାଇ ଦେଇଛି। ଏହି ଦୁଇ ନାବାଳିକା ହେଲେ ଲୈବା ଜାବେର (୧୭) ଓ ତାର ସାନ ଭଉଣୀ ସାନା ଜାବେର (୧୩)। ସେମାନଙ୍କ ଘର ପାକିସ୍ତାନ ଅଧିକୃତ କାଶ୍ମୀର (ପିଓକେ)ର କଠୁଆ ତହସିଲ ଅଞ୍ଚଳରେ।
